Дел.бр.358

У Вршцу, 06.06.2018. године

**ГРАД ВРШАЦ**

# НАРОДНО ПОЗОРИШТЕ „СТЕРИЈА“

**ВРШАЦ**

ПРИКУПЉАЊЕ ПИСМЕНИХ ПОНУДА ПУТЕМ ЈАВНОГ ОГЛАШАВАЊА ЗА ДАВАЊЕ У ЗАКУП ПОСЛОВНОГ ПРОСТОРА

Народно позориште „Стерија“ Вршац издаје у закуп пословни простор путем прикупљања писмених понуда у затвореним ковертама и то:

* **Пословни простор – део улазног хола – фоајеа Народног позоришта „Стерија“ Вршац (*од улаза до првог преградног паноа*) у површини од 145 м2, адреса Светосавски трг бр. 6, екстра зона, са почетном, односно најнижом висином закупнине од 63.800,00 динара месечно.** У цену **није** урачунатпорез на додату вредност.
* Текуће одржавање пословног простора након закључења уговора о закупу пада на терет закупца.
* Закупац је обавезан да плаћа све зависне трошкове везане за коришћење закупљеног простора, по испостављеној фактури.
* Наведени пословни простор даје се у закуп у **ВИЂЕНОМ СТАЊУ.**
* Уговор о закупу закључује се на **одређено** време од **две године,** од дана закључења уговора.
* Простор се издаје за обављање **угоститељске делатности типа кафеа, кафе-посластичарнице, кафе бара и посластичарнице** без могућности справљања било какве хране или сластичарских производа у оквиру пословног простора који је предмет закупа.
* Радно време предметног пословног простора утврђено је у складу са градском одлуком о раду угоститељских објеката.
* Ближе услове за обављање делатности у предметном пословном простору уредиће се у складу са пословном политиком Позоришта,чији ће детаљи бити регулисани уговором о закупу.

Право учешћа у овом поступку **имају** физичка и правна лица(предузетници, приведна друштва, установе, удружења) која доставе **уредну, писану и благовремену** понуду и уплате депозит у висини од 20% од почетне цене. Депозит се уплаћује на рачун број 840-47668-05 и то најкасније до дана подношења понуде.

Комисија неће узети у разматрање понуде учесника у поступку који као закупац већ користи, или је раније користио пословни простор у јавној својини Града Вршца уколико:

- по књиговодственој евиденцији Градске управе има неизмирене обавезе, односно дуговање по основу закупнине, без обзира на висину дуговања;

- је по било ком основу дат отказ уговора о закупу, осим ако је пред судом закључено поравнање;

- није измирио обавезе за утрошену електричну енергију, комуналне и друге услуге настале приликом коришћењем пословног простора по основу закупа.

Исправном понудом сматра се понуда која садржи следеће елементе и прилоге:

А) Податке о подносиоцу пријаве:

* **за физичка лица**: име и презиме, фотокопија тј. очитана лична карта, број текућег рачуна и назив банке код које се води текући рачун, контакт телефон;
* **за предузетнике**: решење о упису у регистар који води надлежни орган, копију решења о додељеном ПИБ-у, копија потврде о извршеном евидентирању за ПДВ, уколико је у систему ПДВ-а, копију депо картона код пословне банке, број текућег рачуна и назив банке код које се води текући рачун и контакт телефон;
* **за правна лица**: копију решења о упису правног лица у регистар који води надлежни орган, копију решења о додељеном ПИБ-у, копију потврде о извршеном евидентирању за ПДВ, уколико је у систему ПДВ-а и копију депо картона код пословне банке, број текућег рачуна и назив банке код које се води текући рачун и контакт телефон;

Б) Потврду и уверење надлежног органа:

* да подносиоцу понуде није изречена забрана обављања привредне делатности у претходне две године (уколико пријаву подноси правно лице или предузетник);
* уверење да физичко лице није осуђивано за привредне преступе
* уверење да правно лице и његов законски заступник, члан, оснивач или прокуриста није осуђивано за неко од следећих кривичних дела: као члан организоване криминалне групе, против привреде, примања или давања мита, преваре.
* потврду надлежног органа да се против подносиоца понуде и/или његовог законског заступника не води прекршајни или кривични поступак за прекршаје, преступе или кривична дела у привреди

В) Доказ да је подносилац пријаве измирио закупнину, уколико је већ закупац пословног простора у јавној својини Града Вршца или уколико је оснивач (члан) правног лица које је закупац пословног простора у јавној својини Града Вршца.

Г) Оверено пуномоћје за лице које заступа подносиоца пријаве.

Д) Доказ о уплати депозита

Ђ) У понуди **обавезно** навести број рачуна на који ће се извршити повраћај депозита.

**Рок за подношење понуде је 8 (осам) дана од дана објављивања огласа у средствима јавног информисања, односно до суботе 23. јуна 2018. године до 12 часова.**

Понуде се подносе препорученом пошиљком или предајом понуде у затвореној коверти на деловодник Народног позоришта „Стерија“.

Једно лице може да поднесе само једну писмену понуду. Комисија ће одбацити непотпуне и неблаговремене пријаве.

**Отварање благовремено приспелих писмених понуда, уз присуство понуђача, обавиће се 23.06.2018. године са почетком у 12 часова у пословним просторијама Народног позоришта „Стерија“ Вршац, Светосавски трг 6.** **Подносиоци неблаговремених понуда не могу присуствовати отварању писмених понуда.**

Најповољнији понуђач са којим ће се закључити уговор о закупу дужан је да пре потписивања уговора преда закуподавцу две соло (регистроване ) менице као средство обезбеђења са меничним овлашћењем.

Повраћај депозита понуђачима који нису добили уговор о закупу пословног простора биће извршен у року од 5 дана, од дана завршетка поступка прикупљања писмених понуда, на број текућег рачуна који су понуђачи доставили у понуди.

За све ближе информације и могућност разгледања предметног пословног простора обратити се Народном позоришту „Стерија“ Вршац, Светосавски трг 6, тел.бр.: 060/821-3016 сваког радног дана у времену од 09-14 часова до 22.06.2018. године.

Марина Лазаревић

в.д. директора

\_\_\_\_\_\_\_\_\_\_\_\_\_\_\_\_\_\_